**PIEMINEKĻU, PIEMIŅAS ZĪMJU UN PIEMIŅAS VIETU IZVEIDES KONSULTATĪVĀS PADOMES ATZINUMS**

Rīgā, 2024. gada 26. septembrī

***Par Jesajas Berlina skulptūras izvietošanu Rīgā, pie ēkas Alberta ielā 2A***

1. **Iesniedzējs** *(norāda atzinuma īsu būtību un objekta nosaukumu, par kuru atzinums sniegts)***:**

Rīgas domes Pieminekļu padome iesniedza izskatīšanai Pieminekļu, piemiņas zīmju un piemiņas vietu izveides konsultatīvajā padomē (turpmāk – Padome) ieceri izvietot Jesajas Berlina skulptūru pie ēkas Alberta ielā 2A, Rīgā.

1. **Paredzētā darbības vieta:**
   1. **Objekta veids un kadastra apzīmējums:** piemiņas plāksne tiks izvietota uz fasādes nekustamajam īpašumam ar kadastra apzīmējumu 01000190113001.
   2. **Objekta atrašanās adrese:** Alberta ielā 2A, Rīgā.
2. **Iesniedzēja prasījums (iesniegums)** *(norāda informāciju atbilstoši saņemtajiem dokumentiem un MK noteikumiem Nr. 218)***:**

Izvietot filozofa Jesajam Berlina piemiņai veltītu skulptūru pie ēkas Alberta ielā 2A, Rīgā (turpmāk – iecere).

**4. Faktu konstatējums:**

**4.1. Pēc iesniegtās dokumentācijas saņemšanas (norāda saņemšanas datumu) vispārīgi apraksta galvenos faktus un iesniegto dokumentāciju:**

Viedās administrācijas un reģionālās attīstības ministrijā 2024. gada 20. septembrī ir saņemta Rīgas domes Pieminekļu padomes 2024. gada 20. septembra vēstule Nr. PP-24-10-nd “Par piemiņas objektu Jesajam Berlinam Alberta ielā 2A, Rīgā” ar šādiem pielikumiem:

1. Rīgas domes Pieminekļu padomes 24.05.2024. sēdes protokola izraksts Nr.19 §4 uz 3 lpp.
2. J. Gomberga iesniegums uz 8 lpp.
3. Ebreju draudžu un kopienu padomes 16.05.2024. iesniegums Nr.4 uz 1 lpp.
4. Pilnvara uz 1 lpp.

**4.2.** **Konstatē un apraksta vēsturiskā notikuma faktu vai personas vēsturisko nozīmīgumu un ietvertās ieceres atbilstību normatīvajiem aktiem:**

Iecere izvietot filozofa Jesajam Berlina piemiņai veltītu skulptūru pie ēkas Alberta ielā 2A, Rīgā – ir konceptuāli atbalstāma.

**4.3. Ja padome atzīst, ka dokumentācijas vērtēšana jāatliek, tā atzinumā norāda konstatētos trūkumus:**

Atbilstoši Ministru kabineta 2021. gada 8. aprīļa noteikumu Nr. 218 “Pieminekļu un piemiņas zīmju uzstādīšanas, piemiņas vietu izveidošanas un informatīvo plākšņu izvietošanas noteikumi” (turpmāk – noteikumi Nr. 218) 18.5. apakšpunktam, ieceres dokumentācijai pievieno Nacionālās kultūras mantojuma pārvaldes saskaņojumu, ja vēsturiskiem notikumiem un personām veltītu pieminekli, piemiņas zīmi vai piemiņas vietu paredzēts uzstādīt vai izveidot valsts aizsargājamā kultūras piemineklī, pie tā vai kultūras pieminekļa aizsardzības zonā. Ievērojot iepriekš minēto un plānoto ieceres novietošanas vietu, nepieciešams ieceres dokumentācijai pievieno Nacionālās kultūras mantojuma pārvaldes saskaņojumu.

1. **Atzinuma pamatojums** *(norāda atzinuma un pieņemtā lēmuma pamatojumu)***:**

Atzinumu un pieņemto lēmumu pamato personas vēsturiskais nozīmīgums un ieceres atbilstība normatīvo prasībām attiecīgajā jomā.

**6. Atzinums:** **Norāda padomes sēdes datumu un pieņemto lēmumu** *(atbalstīt ieceri; neatbalstīt ieceri; atlikt ieceres vērtēšanu konstatēto trūkumu dēļ, nosakot termiņu to novēršanai)***:**

Pieminekļu, piemiņas zīmju un piemiņas vietu izveides konsultatīvās padomes 2024. gada 26. septembra sēdes protokola Nr. 27 lēmums:

- atlikt ieceres vērtēšanu šā atzinuma 4.3. apakšpunktā konstatēto trūkumu dēļ;

- noteikt vēlamo termiņu konstatēto trūkumu novēršanai līdz 2024. gada 18. oktobrim.

Padomes priekšsēdētāja Elita Turka

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU